ביאור:בראשית כה א – ויקיטקסט
ביאור:בראשית כה א
<< · ביאור · בראשית כה · פסוק א · >>
1 וַיֹּסֶף אַבְרָהָם
1.1 וַיִּקַּח אִשָּׁה וּשְׁמָהּ קְטוּרָה
1.2 וַיֹּסֶף
1.3 קטורה היא הגר?
וַיֹּסֶף אַבְרָהָםעריכה
תם ונשלם תפקידו של אברהם:
אברהם שמע בקול אדוני ובא לכנען.
אברהם חינך בכבוד ובהצלחה את יצחק כדי שימשיך את דרכו.
אברהם יצר מרכז משפחתי על ידי שקנה את מערת המכפלה וקבר בה את שרה.
אברהם חיתן את בנו כדי להמשיך את זרעו.
אברהם העביר את רכושו ואת חלקו בכנען ליצחק.
אברהם ידע שיצחק שמע את ברכת אלוהים במהלך עקדתו, ולכן הוא לא בירך את יצחק.
תפקידו של אברהם תם, הוא מפנה את הבמה ליצחק וחי לו בשלווה את שארית חייו.
וַיִּקַּח אִשָּׁה וּשְׁמָהּ קְטוּרָהעריכה
קטורה היתה אישה מכובדת או אישה חופשיה (לא שפחה) כפי שמוגדר ב-בחוקי חומרבי. בהמשך מעמדה הוגדר כפילגש, ככתוב: "וְלִבְנֵי הַפִּילַגְשִׁים אֲשֶׁר לְאַבְרָהָם, נָתַן אַבְרָהָם מַתָּנֹת" (ביאור:בראשית כה ו). כלומר, אברהם לקח אישה מכובדת בתור פילגש ולא בתור אישה. רבקה גם היתה אישה ממשפחה מיוחסת, והיא סרבה להתפשר ולהיות לפילגש לאיש נשוי כי היא הבינה מה יקרה לילדיה אם אביהם יגרש אותם בלי ירושה. רבקה לא רצתה שבניה יתוארו כבני הפילגש (ראה: (ביאור:בראשית כב כד]])). רבקה חיכתה בסבלנות עד שיגיע איש שישא אותה בתור אישה ראשונה.
על ישמעאל נאמר: "וְאֵלֶּה תֹּלְדֹת יִשְׁמָעֵאל בֶּן אַבְרָהָם: אֲשֶׁר יָלְדָה הָגָר הַמִּצְרִית, שִׁפְחַת שָׂרָה" (ביאור:בראשית כה ו). כלומר, מעמדו של ישמעאל היה כבן שפחה שאביו הכיר בו כבנו ושחרר אותו מעבדות. לא ברור מתי אברהם לקח את קטורה לביתו כפילגש. אברהם חי 35 שנים לאחר שיצחק התחתן. מהכתוב ניתן ללמוד מספר דברים:
שאברהם לא הכניס את קטורה פילגשו לאוהל של שרה.
שבני קטורה היו בוגרים כאשר אברהם נתן להם מתנות ושלח אותם לארץ בני קדם.
שלאברהם נולדו נכדים מקטורה לפני מותו: "וְיָקְשָׁן יָלַד, אֶת שְׁבָא וְאֶת דְּדָן; ובְּנֵי דְדָן, הָיו אַּשּׁורִּם ולְּטושִּׁם ולְּאֻמִּים" (ביאור:בראשית כה ג).
שבני קטורה חיו במחנה עם יצחק, שכן נאמר: "וְלִבְנֵי הַפִּילַגְשִׁים אֲשֶׁר לְאַבְרָהָם, נָתַן אַבְרָהָם מַתָּנֹת; וַיְשַׁלְּחֵם מֵעַל יִצְחָק בְּנוֹ, בְּעוֹדֶנּו חַּי, קֵדְמָה, אֶל אֶרֶץ קֶדֶם" (ביאור:בראשית כה ו).
מכאן ניתן להבין שבני קטורה חיו במחנה יחד עם יצחק, אך כאשר הם בגרו ואברהם התקרב אל מותו, הוא שחרר את יצחק מיתר בניו ושלח אותם מכנען.
מהטקסט עולה השאלה מתי אברהם לקח אליואת קטורה? האפשרויות הן:
אברהם לקח את קטורה כפילגש לפני ששרה מתה (בניגוד לחוק חמורבי מספר 144), ולכן אברהם לא היה עם שרה במותה בחברון. הפילגש ילדה לו 6 ילדים, ולאברהם היו נכדים ממנה לפני מותו.
אברהם לקח את קטורה כפילגש אחרי ששרה נפטרה, לפני או אחרי בואה של רבקה. לכן רבקה לא נכנסה להיריון כדי לאפשר לבניו של אברהם מקטורה להתבגר לפני שישלחו אותם (היא כנראה לא רצתה שבני קטורה ישפיעו על ילדיה).
אברהם לקח את קטורה כפילגש אחרי שרבקה ילדה את עשו ויעקב. עשו ויעקב נולדו כאשר אברהם היה כבן 160 שנה. קשה לקבל אפשרות זו כי אז בני קטורה היו צעירים מדי לשלוח אותם לארץ קדם.
על הנינים של אברהם: "אַשּׁורִּם ולְּטושִּׁם ולְּאֻמִּים" נאמר שהם "הָיוּ", אבל לא שהם כבר נולדו. מכאן שאי-אפשר להסיק שלאברהם היו נינים מקטורה לפני מותו.
וַיֹּסֶףעריכה
המילה "וַיֹּסֶף" גם היא לא כל כך עוזרת: האם אברהם 'הוסיף' אישה לחייו בנוסף לשרה, או האם אברהם 'הוסיף' לעצמו פילגש בנוסף להגר אחרי ששרה מתה. בכל אופן, כתוצאה מזה, אברהם הוסיף לעצמו בנים נוספים.
ייתכן שנרמז כאן שמיד לאחר שהעבד הביא אישה נאה מאוד ליצחק בנו, אברהם הבין שתפקידו הסתיים והוא יכול להרשות לעצמו לקחת פילגש חדשה. לכן הפועל "יֹּסֶף" מציין שאברהם 'הוסיף' ושלח את עבדו כדי להביא לו פילגש. בהמשך אברהם שלח את בניו מקטורה לארץ בני קדם, כך שייתכן שמשם אברהם לקח את קטורה.
קטורה היא הגר?עריכה
החכמים מעלים את ההשערה שקטורה היא הגר, ואחרי מות שרה אברהם לקח אותה בחזרה.
לא נאמר בכתוב שקטורה היא הגר או שאברהם השיב את הגר אליו. לא נראה שהכתוב היה משמיט את העובדה שהגר היא קטורה אם זו היתה האמת.
נאמר שקטורה היתה אישה מכובדת ולא שפחה משוחררת. למרות שאברהם שחרר את הגר וכתוצאה מכך היא נעשתה אישה חופשיה, היא לא עלתה לדרגה של אישה אצילה. הגר לא חזרה למצרים כדי לחזור למעמדה הקודם, אלא עברה למדבר פארן והביאה אישה מצרית לישמעאל, ככתוב: "ויֵַּשֶׁב בְּמִדְבַּר פָּארָן; ותִַּקַּח לוֹ אִמּוֹ אִשָּׁה מֵאֶרֶץ מִצְרָיִם" (ביאור:בראשית כא כא).
ישמעאל נולד כשאברהם היה כבן 86. הגר אמו היתה אז לפחות כבת 20. עכשיו אברהם הוא כבן 140 והגר היא כבת 76. קשה להאמין שבגיל כזה היא תוכל ללדת עוד 6 בנים.
ישמעאל, בכורה של הגר, אינו מופיע ברשימת בניה של קטורה.
לא נאמר שישמעאל התייחס לבני קטורה כאחיו, כמו כן אברהם לא שלח את בני קטורה לישמעאל.
אוחזר מתוך "https://he.wikisource.org/w/index.php?title=ביאור:בראשית_כה_א&oldid=730861"
נערך לאחרונה ב־5 באוקטובר 2016, בשעה 21:18